Stjórnendum Samherja á Íslandi á að hafa verið haldið úti í kuldanum þegar kom að ERF 1980 . Vísir / SigurjónÓ Samherji segist ekkert hafa vitað um mútugreiðslur til Sacky Shangala , fyrrverandi dómsmálaráðherra Namibíu , sem nú hefur verið handtekinn . Ingólfur Pétursson , fyrrverandi fjármálastjóri Samherja í Namibíu , segir að sér þyki ólíklegt að stjórnendur fyrirtækisins á Íslandi hafi vitað af félaginu sem notað var til að miðla greiðslunum til dómsmálaráðherrans . Ingólfur segist þannig aldrei hafa persónulega sagt stjórnendum Samherja frá umræddum greiðslum . Þetta kemur fram í Fréttablaðinu í dag og er þar vísað til félagsins ERF 1980 . Eins og getið var í Kveik og Stundinni runnu 16,5 milljónir króna frá Kötlu Seafood , nú Mermaria Seafood , í gegnum leigusamning við ERF 1980 . Peningarnir sem fóru til félagsins enduðu að lokum í vösum fyrrnefnds Shangala og James Hatuikulipi , stjórnanda Fishcor . Þeir voru báðir handteknir í Namibíu í lok nóvember í tengslum við rannsókn málsins . Í samskiptum við Fréttablaðið hafnar Samherji því alfarið að hafa vitað af greiðslum til Shangala . Skuldinni er skellt á Jóhannes Stefánsson , uppljóstrarann og fyrrverandi stjórnanda fyrirtækisins í Namibíu , eins og Samherji hefur gert frá því að fyrst fór að spyrjast út um yfirvofandi umfjöllun . Jóhannes sjálfur segir þær ásakanir ekki standast skoðun . Í viðtali við Kastljós á miðvikudag sagðist hann aðeins hafa borið ábyrgð á um 20 til 30 prósentum mútugreiðslna í Namibíu . Því til stuðnings bendir hann á að alls hafi sex einstaklingar verið handteknir í Namibíu í tengslum við Samherjamálið , ekki bara fyrrnefndir Shangala og Hatuikulipi . Fréttablaðinu hefur þó gengið erfiðlega að fá starfsmenn Samherja til að stíga fram undir nafni í tengslum við greiðslur úr ERF 1980 . Fréttablaðið áætlar að það sé vegna fyrirmæla frá norsku lögmannsstofunni Wikborg Rein , sem falið hefur verið að halda utan um innri rannsókn Samherja á því sem kom fram í umfjöllum Kveiks , Stundarinnar og Wikileaks . Jóhannes Stefánsson , fyrrverandi starfsmaður Samherja í Namibíu , segir að líf sitt hafi breyst mikið eftir að hann hætti störfum hjá Samherja fyrir um þremur árum og að við hafi tekið mikil rússíbanareið . Rætt var við Jóhannes um Samherjaskjölin í Kastljósi RÚV nú í kvöld . Fyrrverandi dómsmálaráðherra Namibíu og fyrrverandi stjórnarformaður namibísku ríkisútgerðarinnar Fishcor , voru handteknir í Windhoek í morgun .